Στάσεις εκπαιδευτικών Πρωτοβάθμιας Εκπαίδευσης σε θέματα εκπαίδευσης STEM: κατασκευή ενός πολυτροπικού ερωτηματολογίου
Creators: name: Παναγιωτίδου, Σοφία Αντωνίου
Publisher: name: Aristotle University of Thessaloniki
Year: 2023
Subjects: Πολυτροπικότητα
STEM
Πρωτοβάθμια Εκπαίδευση
Multimodality
Primary Education

description: Ο σκοπός της διπλωματικής εργασίας ήταν ο σχεδιασμός και η κατασκευή ενός πολυτροπικού ερωτηματολογίου, το οποίο αποτυπώνει, με τη μορφή σύντομων, αυτοτελών αφηγηματικών ιστοριών κόμικ, τις στάσεις εκπαιδευτικών Πρωτοβάθμιας Εκπαίδευσης αναφορικά με την αυτοαποτελεσματικότητά τους στο πεδίο της εκπαίδευσης STEM, καθώς και η αξιολόγηση των πολυτροπικών χαρακτηριστικών του. Πρώτιστα, επιλέχθηκε ένα ξενόγλωσσο ερωτηματολόγιο, το οποίο μεταφράστηκε από την Αγγλική στην Ελληνική γλώσσα, ενώ ακολουθήθηκε και η αντίστροφη διαδικασία. Για αυτόν το λόγο, επιλέχθηκαν δύο μεταφραστές για κάθε ξεχωριστή περίπτωση μετάφρασης. Έπειτα, κατασκευάστηκε ένα καινούργιο ερωτηματολόγιο, με σκοπό την απόδειξη της εγκυρότητας της μεταφρασμένης στα ελληνικά εκδοχής της υποκλίμακας “Teacher Efficacy and Attitudes toward STEM survey” του ερωτηματολογίου ET-STEM, το οποίο διανεμήθηκε τόσο σε ειδικούς στο πεδίο του STEM όσο και σε εκπαιδευτικούς Πρωτοβάθμιας Εκπαίδευσης. Η μέθοδος που αξιοποιήθηκε ήταν η προσέγγιση της φαινομενικής εγκυρότητας. Αφού ολοκληρώθηκε η διαδικασία απόδειξης της εγκυρότητας της παραπάνω υποκλίμακας, με τον υπολογισμό των μέσων όρων του συνόλου των προτάσεων αλλά και του μέσου όρου κάθε πρότασης, ξεχωριστά, υλοποιήθηκε η κατασκευή του πολυτροπικού ερωτηματολογίου. Με σκοπό την αξιολόγηση των πολυτροπικών χαρακτηριστικών του, κατασκευάστηκε μια ρουμπρίκα. Διαμορφώθηκαν τα κριτήρια αξιολόγησης και επιλέχθηκαν ως συμμετέχοντες Πρεσβευτές STEM με την ιδιότητα των ειδικών στο πεδίο του STEM και εκπαιδευτικοί Πρωτοβάθμιας Εκπαίδευσης, προερχόμενοι από τον πληθυσμό/στόχο. Στη συνέχεια, υπολογίσθηκε ο μέσος όρος και στις δύο ομάδες συμμετεχόντων που επιλέχθηκαν, ενώ, παράλληλα, οι συμμετέχοντες παρείχαν και ανατροφοδότηση με τη μορφή θετικού σχολιασμού και πραγματοποίησαν προτάσεις εμπλουτισμού και ενίσχυσης της πολυτροπικής κατασκευής. Η διπλωματική εργασία ολοκληρώθηκε με την αναφορά των αποτελεσμάτων και των συμπερασμάτων που προέκυψαν, καθώς, επίσης και με την παράθεση των περιορισμών που υπήρξαν και που συνιστούν προτάσεις μελλοντικής βελτίωσης.
description: The purpose of the dissertation was the design and construction of a multimodal questionnaire, which captures, in the form of short, self-contained narrative comic stories, the attitudes of Primary Education teachers regarding their self-efficacy in the field of STEM education, as well as the evaluation of its multimodal characteristics. Firstly, a foreign language questionnaire was selected, which was translated from English to Greek, while the reverse process was also followed. For this reason, two translators were selected for each separate translation case. Then, a new questionnaire was constructed, with the aim of proving the validity of the translated Greek version of the subscale “Teacher Efficacy and Attitudes toward STEM survey” of the ET-STEM questionnaire, which was distributed both to experts in the field of STEM and to Primary teachers Education. The method used was the face validity approach. After the process of proving the validity of the above subscale was completed, by calculating the averages of the set of sentences and the average of each sentence, separately, the construction of the multimodal questionnaire was implemented. In order to evaluate its multimodal characteristics, a rubric was constructed. The evaluation criteria were formulated and STEM Ambassadors as experts in the field of STEM and Primary Education teachers, drawn from the target population, were selected as participants. Afterwards, the average was calculated in both groups of selected participants, while, at the same time, the participants also provided feedback in the form of positive comments and made suggestions to enrich and strengthen the multimodal construct. The dissertation was completed by reporting the results and the conclusions obtained, as well as by listing the limitations that existed and which constitute proposals for future improvement.